ddrg/super_eurlex huggingface dataset:
ΑΠΟΦΑΣΗ ΤΗΣ ΕΠΙΤΡΟΠΗΣ της 2ας Φεβρουαρίου 1995 περί παρατάσεως, όσον αφορά την εισαγωγή από τρίτες χώρες πολλαπλασιαστικού των καλλωπιστικών φυτών και των καλλωπιστικών φυτών, της προθεσμίας που αναφέρεται στο άρθρο 16 παράγραφος 2 της οδηγίας 91/682/ΕΟΚ του Συμβουλίου (95/19/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 91/682/ΕΟΚ του Συμβουλίου της 19ης Δεκεμβρίου 1991 περί εμπορίας του πολλαπλασιαστικού υλικού των καλλωπιστικών φυτών και των καλλωπιστικών φυτών (1), όπως τροποποιήθηκε τελευταία από την απόφαση 94/151/ΕΚ της Επιτροπής (2), και ιδίως το άρθρο 16 παράγραφος 2,

Εκτιμώντας:

ότι, δυνάμει της απόφασης 94/151/ΕΚ, η ημερομηνία που αναφέρεται στο άρθρο 16 παράγραφος 2 της εν λόγω οδηγίας παρατείνεται έως τις 31 Δεκεμβρίου 1994 7

ότι, βάσει του άρθρου 16 παράγραφος 1 της οδηγίας 91/682/ΕΟΚ, αποφασίζεται κατά πόσον το πολλαπλασιαστικό υλικό των καλλωπιστικών φυτών και τα καλλωπιστικά φυτά που παράγονται σε τρίτη χώρα και παρέχουν τις ίδιες εγγυήσεις όσον αφορά τις υποχρεώσεις του προμηθευτή, την ταυτότητα, τα χαρακτηριστικά γνωρίσματα, τις φυτοϋγειονομικές πλευρές, το περιβάλλον ανάπτυξης, τη συσκευασία, τη διενέργεια των επιθεωρήσεων, τη σήμανση και τη σφράγιση, αντιστοιχούν, ως προς όλα τα κριτήρια αυτά, με το πολλαπλασιαστικό υλικό και τα καλλωπιστικά φυτά που παράγονται στην Κοινότητα και πληρούν τις προδιαγραφές και τους όρους της εν λόγω οδηγίας 7

ότι τα στοιχεία που είναι σήμερα γνωστά με τους όρους που εφαρμόζονται σε τρίτες χώρες δεν επαρκούν ώστε να είναι σε θέση η Κοινότητα να λάβει τέτοια απόφαση ως προς οιαδήποτε τρίτη χώρα στο στάδιο αυτό 7

ότι είναι γνωστό ότι τα κράτη μέλη εισάγουν πολλαπλασιαστικό υλικό και καλλωπιστικά φυτά που παράγονται σε τρίτες χώρες 7 ότι, προς αποφυγή αναστάτωσης των εμπορικών προτύπων, τα κράτη μέλη πρέπει να έχουν τη δυνατότητα, κατά την εισαγωγή πολλαπλασιαστικού υλικού και καλλωπιστικών φυτών, να εφαρμόζουν όρους ισοδύναμους με εκείνους που ισχύουν για την παραγωγή και εμπορία προϊόντων παραγόμενων στην Κοινότητα, σύμφωνα με το άρθρο 16 παράγραφος 2 της εν λόγω οδηγίας 7

ότι το πολλαπλασιαστικό υλικό και τα καλλωπιστικά φυτά που εισάγονται σε κράτος μέλος σύμφωνα με την απόφαση που λαμβάνεται από το εν λόγω κράτος μέλος δυνάμει του άρθρου 16 παράγραφος 2 πρώτο εδάφιο της εν λόγω οδηγίας δεν υπόκεινται σε περιορισμούς διακίνησης στα άλλα κράτη μέλη όσον αφορά τα στοιχεία που αναφέρονται στην παράγραφο 1 του άρθρου 16 της εν λόγω οδηγίας 7

ότι, ως εκ τούτου, η προθεσμία του άρθρου 16 παράγραφος 2 της εν λόγω οδηγίας πρέπει να παραταθεί περαιτέρω 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Πολλαπλασιαστικού Υλικού και Καλλωπιστικών Φυτών,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η προθεσμία που αναφέρεται στο άρθρο 16 παράγραφος 2 πρώτο εδάφιο της οδηγίας 91/682/ΕΟΚ παρατείνεται μέχρι τις 31 Δεκεμβρίου 1996.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 2 Φεβρουαρίου 1995.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 376 της 31. 12. 1991, σ. 21.

(2) ΕΕ αριθ. L 66 της 10. 3. 1994, σ. 32.
ΑΠΟΦΑΣΗ ΤΗΣ ΕΠΙΤΡΟΠΗΣ της 17ης Ιανουαρίου 1995 που τροποποιεί την απόφαση 90/55/ΕΟΚ που αφορά τη δημιουργία συμβουλίου καταναλωτών (95/13/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την πράξη προσχώρησης της Νορβηγίας, της Αυστρίας, της Φινλανδίας και της Σουηδίας, και κυρίως το άρθρο 169,

την απόφαση 90/55/ΕΟΚ της Επιτροπής της 17ης Δεκεμβρίου 1989 που αφορά τη δημιουργία ενός συμβουλίου καταναλωτών (1), όπως τροποποιήθηκε από την απόφαση 94/146/ΕΕ (2), και ειδικότερα το άρθρο 3 και το παράρτημα ΙΙΙ,

Εκτιμώντας ότι είναι αναγκαία η προσαρμογή της εν λόγω απόφασης προκειμένου να ληφθεί η προσχώρηση των τριών νέων κρατών στην Ευρωπαϊκή Κοινότητα,

Άρθρο μόνο Η απόφαση 90/55/ΕΟΚ έχει τροποποιηθεί ως εξής.

1. Τo άρθρο 3 αντικαθίσταται από το ακόλουθο κείμενο:

«Άρθρο 3 Το Συμβούλιο περιλαμβάνει 48 μέλη. Οι έδρες έχουν κατανεμηθεί ως εξής:

α) είκοσι έδρες για τους εκπροσώπους των ευρωπαϊκών οργανώσεων καταναλωτών σύμφωνα με τον τρόπο κατανομής και επιλογής που περιγράφεται στα παραρτήματα Ι και ΙΙ 7 β) είκοσι δύο έδρες για τους εκρποσώπους των εθνικών ή περιφερειακών οργανώσεων και αρχών, σύμφωνα με τον τρόπο κατανομής και επιλογής που περιγράφεται στο παράρτημα ΙΙΙ 7 γ) έξι έδρες για προσωπικότητες με ειδική πείρα σε θέματα κατανάλωσης, που επιλέγονται από την Επιτροπή σε συνάρτηση με την πείρα που διαθέτουν όσον αφορά την υπεράσπιση των συμφερόντων των καταναλωτών, είτε πρόκειται για γενικότερα θέματα είτε για ειδικούς τομείς ή ειδικές πτυχές.»

2. Στο παράρτημα ΙΙΙ το στοιχείο α) αντικαθίσταται από το ακόλουθο κείμενο:

«α) Οι έδρες που διατίθενται για τα μέλη των εθνικών οργανώσεων και αρχών κατανέμονται κατά εθνικότητα ως εξής:

>ΘΕΣΗ ΠΗΝΑΚΑ>

»

Βρυξέλλες, 17 Ιανουαρίου 1995.

Για την Επιτροπή Christiane SCRIVENER Μέλος της Επιτροπής
ΑΠΟΦΑΣΗ ΤΟΥ ΣΥΜΒΟΥΛΙΟΥ της 29ης Μαρτίου 1994 για τη λήψη απόφασης από το Συμβούλιο με ειδική πλειοψηφία (94/C 105/01)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

ΑΠΟΦΑΣΙΖΕΙ:

Άρθρο 1

Όταν μέλη του Συμβουλίου που αντιπροσωπεύουν συνολικά 23 έως 26 ψήφους και δηλώσουν την πρόθεσή τους ν'αντιταχθούν στη λήψη απόφασης από το Συμβούλιο με ειδική πλειοψηφία, το Συμβούλιο θα κάνει ό,τι μπορεί ώστε μέσα σε εύλογη προθεσμία και χωρίς να θίγονται τα υποχρεωτικά χρονικά όρια που ορίζουν οι συνθήκες και το παράγωγο δίκαιο, όπως π.χ. στα άρθρα 189 Β και 189 Γ της συνθήκης για την ίδρυση της Ευρωπαϊκής Κοινότητας, να επιτυγχάνεται ικανοποιητική λύση που να μπορεί να εγκριθεί με 68 τουλάχιστον ψήφους. Κατά το χρονικό αυτό διάστημα, και τηρώντας πάντοτε τον εσωτερικό κανονισμό του Συμβουλίου, ο Πρόεδρος αναλαμβάνει, με τη βοήθεια της Επιτροπής, κάθε αναγκαία πρωτοβουλία για να διευκολύνει την επίτευξη ευρύτερης βάσης συμφωνίας στα πλαίσια του Συμβουλίου. Τα μέλη του Συμβουλίου του παρέχουν τη συνδρομή τους.

Άρθρο 2

Η παρούσα απόφαση θα δημοσιευθεί στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 29 Μαρτίου 1994.

Για το Συμβούλιο

Ο Πρόεδρος

Θ. ΠΑΓΚΑΛΟΣ
ΑΠΟΦΑΣΗ ΤΗΣ ΕΠΙΤΡΟΠΗΣ της 25ης Οκτωβρίου 1994 περί εγκρίσεως του προγράμματος του σχετικού με τη βοναμίωση και τη μαρτειλίωση, το οποίο υποβλήθηκε από τη Γαλλία (Το κείμενο στη γαλλική γλώσσα είναι το μόνο αυθεντικό) (94/722/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 91/67/ΕΟΚ του Συμβουλίου της 28ης Ιανουαρίου 1991 σχετικά με τους όρους υγειονομικής πολιτικής που διέπουν την εμπορία ζώων και προϊόντων υδατοκαλλιέργειας (1), όπως τροποποιήθηκε από την οδηγία 93/54/ΕΟΚ (2), και ιδίως το άρθρο 10,

Εκτιμώντας:

ότι τα κράτη μέλη μπορούν να υποβάλουν στην Επιτροπή πρόγραμμα με σκοπό να τους χορηγηθεί το καθεστώς εγκεκριμένης ζώνης σε ό,τι αφορά ορισμένες νόσους που προσβάλλουν τα μαλάκια-

ότι η Γαλλία υπέβαλε στις 4 Μαΐου 1993 πρόγραμμα σχετικά με τη βοναμίωση και τη μαρτειλίωση για την επικράτειά της- ότι η Γαλλία, με επιστολή της 14ης Οκτωβρίου, υπέβαλε στην Επιτροπή συμπληρωματικά στοιχεία για την έγκριση των παράκτιων ζωνών της Γαλλίας σχετικά με τις εν λόγω νόσους-

ότι στο εν λόγω πρόγραμμα ορίζονται οι γεωγραφικές ζώνες, τα μέτρα που πρέπει να λαμβάνονται από τις επίσημες υπηρεσίες, οι διαδικασίες που πρέπει να ακολουθούνται από τα εργαστήρια, η σημασία των εν λόγω ασθενειών και τα μέτρα καταπολέμησης σε περίπτωση ανίχνευσης κάποιας από τις ασθένειες αυτές-

ότι, κατόπιν εξετάσεως, το πρόγραμμα αυτό βρέθηκε σύμφωνο με τις διατάξεις του άρθρου 10 της οδηγίας 91/67/ΕΟΚ-

ότι τα προβλεπόμενα στην παρούσα απόφαση μέτρα είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνεται το πρόγραμμα σχετικά με τη βοναμίωση και τη μαρτειλίωση το οποίο υποβλήθηκε από τη Γαλλία.

Άρθρο 2

Η Γαλλία θέτει σε ισχύ τις νομοθετικές, κανονιστικές και διοικητικές διατάξεις, τις αναγκαίες για συμμόρφωση προς το πρόγραμμα για το οποίο ο λόγος στο άρθρο 1.

Άρθρο 3

Η παρούσα απόφαση απευθύνεται στη Γαλλική Δημοκρατία.

Βρυξέλλες, 25 Οκτωβρίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 46 της 19. 2. 1991, σ. 1.

(2) ΕΕ αριθ. L 175 της 19. 7. 1993, σ. 34.
ΑΠΟΦΑΣΗ ΤΗΣ ΕΠΙΤΡΟΠΗΣ της 21ης Δεκεμβρίου 1993 περί τυποποιημένου εντύπου περιληπτικών στοιχείων για την κοινοποίηση των αποφάσεων απονομής του οικολογικού σήματος της Κοινότητας (94/10/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 880/92 του Συμβουλίου της 23ης Μαρτίου 1992 σχετικά με κοινοτικό σύστημα απονομής οικολογικού σήματος (1), και ιδίως το άρθρο 10 παράγραφος 3,

Εκτιμώντας:

ότι στο άρθρο 10 παράγραφος 3 του κανονισμού (ΕΟΚ) αριθ. 880/92 προβλέπεται ότι η απόφαση απονομής οικολογικού σήματος λαμβάνεται από τον αρμόδιο φορέα κράτους μέλους κατόπιν αξιολόγησης του προϊόντος- ότι ο κανονισμός ορίζει, επιπλέον, ότι η απόφαση αυτή κοινοποιείται στην Επιτροπή, μαζί με τα πλήρη αποτελέσματα της αξιολόγησης, καθώς και σχετική περίληψη-

ότι το τυποποιημένο έντυπο περιληπτικών στοιχείων πρέπει να συμβάλλει στη διαφάνεια των διαδικασιών αξιολόγησης των προϊόντων και απονομής του σήματος-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που έχει συσταθεί βάσει του άρθρου 7 του κανονισμού (ΕΟΚ) αριθ. 880/92,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Θεσπίζεται το τυποποιημένο έντυπο περιληπτικών στοιχείων που αναφέρεται στο άρθρο 10 παράγραφος 3 του κανονισμού (ΕΟΚ) αριθ. 880/92, όπως περιγράφεται στο παράρτημα της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 21 Δεκεμβρίου 1993.

Για την Επιτροπή

Γιάννης ΠΑΛΑΙΟΚΡΑΣΣΑΣ

Μέλος της Επιτροπής

(1) ΕΕ αριθ. L 99 της 11. 4. 1992, σ. 1.

ΠΑΡΑΡΤΗΜΑ
ΑΠΟΦΑΣΗ ΤΗΣ ΕΠΙΤΡΟΠΗΣ της 18ης Απριλίου 1994 για την αναγνώριση εμβολίων κατά της λύσσας (94/275/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 92/65/ΕΟΚ του Συμβουλίου της 13ης Ιουλίου 1992 που καθορίζει τους όρους υγεινομικού ελέγχου που διέπουν το εμπόριο και τις εισαγωγές στην Κοινότητα ζώων, σπέρματος, ωαρίων και εμβρύων που δεν υπόκεινται όσον αφορά τους όρους υγειονομικού ελέγχου στις ειδικές κοινοτικές ρυθμίσεις που αναφέρονται στο τμήμα Ι του παραρτήματος Α της οδηγίας 90/425/ΕΟΚ (1), και ιδίως το άρθρο 10 παράγραφος 2 στοιχείο α) τρίτη περίπτωση και παράγραφος 3 στοιχείο β) σημείο i),

Εκτιμώντας:

ότι είναι αναγκαίο να αναγνωριστούν εμβόλια κατά της λύσσας, τα οποία επιτρέπεται να χρησιμοποιούνται σε σκύλους και γάτες που αποτελούν αντικείμενο εμπορίας μεταξύ των κρατών μελών- ότι πρέπει να χρησιμοποιούνται σε σκύλους και γάτες ηλικίας μεγαλύτερης των τριών μηνών που προορίζονται να αποτελέσουν αντικείμενο εμπορίας μεταξύ κρατών μελών και στην περίπτωση των σκύλων και γάτων που προορίζονται να διατεθούν στην αγορά της Ιρλανδίας και του Ηνωμένου Βασιλείου και δεν κατάγονται από τις δύο αυτές χώρες-

ότι, σύμφωνα με το 10 άρθρο παράγραφος 2 στοιχείο α) τρίτη περίπτωση και παράγραφος 3 στοιχείο β) σημείο i), τα εμβόλια πρέπει να είναι ενέσεις αδρανοποιημένου εμβολίου τουλάχιστον μιας διεθνούς αντιγόνου μονάδας (πρότυπο ΠΟΥ), η οποία μετράται σύμφωνα με τη δοκιμασία δραστηριότητας με τη μέθοδο που περιγράφεται στην ευρωπαϊκή φαρμακοποιία-

ότι, για τα εμβόλια που πρέπει να αναγνωρισθούν στο κοινοτικό επίπεδο είναι, επιπλέον, απαραίτητο να θεσπισθούν κανόνες για την παρασκευή των εμβολίων και, για το σκοπό αυτό, κρίνεται σκόπιμη η αναφορά στα πρωτόκολλα που περιγράφονται στη σχετική μονογραφία της ευρωπαϊκής φαρμακοποιίας-

ότι τα μέτρα που προβλέπονται από την παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Τα εμβόλια τα οποία έχουν αναγνωρισθεί σε κοινοτικό επίπεδο είναι εκείνα τα οποία έχουν παρασκευασθεί σύμφωνα με τα πρωτόκολλα που καθορίζονται στη μονογραφία της ευρωπαϊκής φαρμακοποιίας για το Vaccinum rabiei inactivatum ad usum veterinarium [εμβόλιο λύσσας (αδρανοποιημένο) για κτηνιατρική χρήση]

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 18 Απριλίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 268 της 14. 9. 1992, σ. 54.
ΑΠΟΦΑΣΗ ΤΗΣ ΕΠΙΤΡΟΠΗΣ της 16ης Δεκεμβρίου 1994 για τον καθορισμό των ειδικών όρων έγκρισης των κέντρων επανασυσκευασίας που αναφέρονται στην οδηγία 77/99/ΕΟΚ του Συμβουλίου και των κανόνων σήμανσης των προϊόντων που επανασυσκευάζονται σε αυτά (94/837/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 77/99/ΕΟΚ του Συμβουλίου της 21ης Δεκεμβρίου 1976 περί των υγειονομικών προβλημάτων στον τομέα της παραγωγής και της διάθεσης στην αγορά προϊόντων με βάση το κρέας και ορισμένων άλλων προϊόντων ζωικής προέλευσης (1), όπως τροποποιήθηκε τελευταία από την οδηγία 92/118/ΕΟΚ (2), και ιδίως το άρθρο 17,

Εκτιμώντας:

ότι στα κέντρα επανασυσκευασίας είναι δυνατό να πραγματοποιηθούν εκτός των εργασιών συγκέντρωσης ή/και επανασυσκευασίας χειρισμοί όπως η κοπή ή ο τεμαχισμός των προϊόντων με βάση το κρέας- ότι αυτό ενδέχεται να συνεπάγεται τον εν γένει χειρισμό προϊόντων χωρίς περιτύλιγμα ή συσκευασία-

ότι πρέπει να καθοριστούν οι όροι υγιεινής σύμφωνα με τους οποίους δύνανται να πραγματοποιούνται οι εν λόγω εργασίες-

ότι πρέπει επίσης να καθοριστούν οι κανόνες σήμανσης καταλληλότητας των προϊόντων που επανασυσκευάζονται στα εν λόγω κέντρα-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Τα κέντρα επανασυσκευασίας στα οποία πραγματοποιείται μόνο συγκέντρωση προϊόντων χωρίς να αφαιρείται το περιτύλιγμα πρέπει να πληρούν τους συγκεκριμένους όρους που καθορίζονται στο παράρτημα Β κεφάλαιο VII σημείο 1 της οδηγίας 77/99/ΕΟΚ.

2. Τα κέντρα επανασυσκευασίας στα οποία πραγματοποιούνται εργασίες αποσφράγισης της συσκευασίας και επανασυσκευασίας πρέπει να πληρούν τους συγκεκριμένους όρους που καθορίζονται στο παράρτημα Α κεφάλαιο Ι και ΙΙ της οδηγίας 77/99/ΕΟΚ καθώς και τους όρους που καθορίζονται στο παράρτημα Β κεφάλαιο Ι σημείο 1 στοιχεία α), β), δ), ε) και στ) και σημείο 2 στοιχεία α), γ), θ) και ι) της ίδιας οδηγίας.

Άρθρο 2

1. Τα προϊόντα που προέρχονται από τα κέντρα επανασυσκευασίας στα οποία αναφέρεται το άρθρο 1 παράγραφος 1 πρέπει να διατηρούν το σήμα καταλληλότητας της αρχικής εγκατάστασης παραγωγής.

Τα προϊόντα που προέρχονται από τα κέντρα επανασυσκευασίας στα οποία αναφέρεται το άρθρο 1 παράγραφος 2 πρέπει να αποτελούν αντικείμενο σήμανσης καταλληλότητας σύμφωνα με τις διατάξεις που καθορίζονται στο παράρτημα Β κεφάλαιο VI της οδηγίας 77/99/ΕΟΚ. Το σήμα καταλληλότητας χορηγείται στα κέντρα επανασυσκευασίας από την αρμόδια αρχή.

Σε περίπτωση συγκέντρωσης προϊόντων διαφορετικής προέλευσης, το σήμα καταλληλότητας του κέντρου επανασυσκευασίας πρέπει να τίθεται επάνω στο τελευταίο αμπαλάρισμα που πραγματοποιείται στο κέντρο επανασυσκευασίας.

2. Τα κέντρα επανασυσκευασίας πρέπει να θέσουν σε εφαρμογή ένα ειδικό σύστημα καταχώρησης ώστε η αρμόδια αρχή να μπορεί να προσδιορίζει από ένα επανασυσκευασμένο προϊόν την αρχική εγκατάσταση παραγωγής.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 16 Δεκεμβρίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 26 της 31. 1. 1977, σ. 85.

(2) ΕΕ αριθ. L 62 της 15. 3. 1993, σ. 49.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 25ης Ιουλίου 1994 για το διορισμό των τακτικών και αναπληρωματικών μελών της συμβουλευτικής επιτροπής για την κατάρτιση των ιατρών (94/C 221/01)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

την απόφαση 75/364/ΕΟΚ του Συμβουλίου της 16ης Ιουνίου 1975 σχετικά με τη σύσταση συμβουλευτικής επιτροπής για την κατάρτιση των ιατρών (1), και ιδίως τα άρθρα 3 και 4,

Εκτιμώντας:

ότι, σύμφωνα με το άρθρο 3 της απόφασης αυτής, η εν λόγω επιτροπή αποτελείται από τρεις εμπειρογνώμονες ανά κράτος μέλος και ένα αναπληρωματικό μέλος για καθέναν από τους εμπειρογνώμονες αυτούς 7 ότι, σύμφωνα με το άρθρο 4 της ίδιας απόφασης, η θητεία των εμπειρογνωμόνων και των αναπληρωματικών μελών είναι τριετής 7ότι, με την απόφασή του της 22ας Μαρτίου 1990 (2), το Συμβούλιο διόρισε για τα έντεκα κράτη μέλη τα τακτικά και αναπληρωματικά μέλη της εν λόγω επιτροπής για την περίοδο από τις 22 Μαρτίου 1990 έως τις 21 Μαρτίου 1993 7ότι, με την απόφαση της 27ης Ιουλίου 1990 (3), το Συμβούλιο διόρισε τα ιταλικά τακτικά και αναπληρωματικά μέλη της εν λόγω επιτροπής για την περίοδο έως την 21η Μαρτίου 1993 7ότι οι κυβερνήσεις έντεκα κρατών μελών υπέβαλαν εκάστη κατάλογο υποψηφίων για το διορισμό, την αντικατάσταση ή την ανανέωση της θητείας των εν λόγω τακτικών και αναπληρωματικών μελών 7ότι το Λουξεμβούργο, λόγω της ιδιαίτερης κατάστασής του, ορίζει τους εμπειρογνώμονες των ιατρικών σχολών των πανεπιστημίων, εμπειρογνώμονες που προτείνει η επιτροπή επικύρωσης των ξένων πτυχίων ιατρικής,

ΑΠΟΦΑΣΙΖΕΙ:

Άρθρο μόνο

Διορίζονται τακτικά και αναπληρωματικά μέλη της συμβουλευτικής επιτροπής για την κατάρτιση των ιατρών, και για τη χρονική περίοδο από την 25η Ιουλίου 1994 έως την 24η Ιουλίου 1997:

Α. Εμπειρογνώμονες από το σώμα των εν ενεργεία ιατρών

>ΘΕΣΗ ΠΗΝΑΚΑ>

Β. Εμπειρογνώμονες από τις ιατρικές σχολές των πανεπιστημίων

>ΘΕΣΗ ΠΗΝΑΚΑ>

Γ. Εμπειρογνώμονες των αρμόδιων αρχών του κράτους μέλους

>ΘΕΣΗ ΠΗΝΑΚΑ>

Βρυξέλλες, 25 Ιουλίου 1994.

Για το Συμβούλιο

Ο Πρόεδρος

F.-CH. ZEITLER

(1) ΕΕ αριθ. L 167 της 30. 6. 1975, σ. 17.

(2) ΕΕ αριθ. C 80 της 30. 3. 1990, σ. 1.

(3) ΕΕ αριθ. C 201 της 10. 8. 1990, σ. 4.
ΑΠΟΦΑΣΗ ΤΗΣ ΕΠΙΤΡΟΠΗΣ της 28ης Δεκεμβρίου 1994 για την έγκριση του σχεδίου που υπέβαλε η Φινλανδία όσον αφορά την έγκριση των επιχειρήσεων για τις ενδοκοινοτικές συναλλαγές πουλερικών και αυγών για επώαση (94/964/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/539/ΕΟΚ του Συμβουλίου της 15ης Οκτωβρίου 1990 σχετικά με τους όρους υγειονομικού ελέγχου που διέπουν τις ενδοκοινοτικές συναλλαγές και τις εισαγωγές πουλερικών και αυγών για επώαση από τρίτες χώρες (1), όπως τροποποιήθηκε από την οδηγία 93/120/ΕΟΚ (2), και ιδίως το άρθρο 3 παράγραφος 2,

Εκτιμώντας:

ότι η Φινλανδία διαβίβασε μέσω επιστολής με ημερομηνία 21 Οκτωβρίου 1994 ένα σχέδιο στην Επιτροπή-

ότι διαπιστώθηκε μετά από έλεγχο ότι το σχέδιο πληροί τους όρους της οδηγίας 90/539/ΕΟΚ, και ιδίως το παράρτημα ΙΙ-

ότι τα μέτρα που προβλέπονται από την παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το σχέδιο που υπέβαλε η Φινλανδία για την έγκριση των επιχειρήσεων για τις ενδοκοινοτικές συναλλαγές πουλερικών και αυγών για επώαση εγκρίνεται με την παρούσα απόφαση.

Άρθρο 2

Η Φινλανδία θα θέσει σε ισχύ από την 1η Ιανουαρίου 1995 τις νομοθετικές, κανονιστικές και διοικητικές διατάξεις για την εφαρμογή του σχεδίου που αναφέρεται στο άρθρο 1.

Άρθρο 3

Η παρούσα απόφαση αρχίζει να ισχύει από την ημεροηνία και με την επιφύλαξη της ενάρξεως ισχύος της συνθήκης προσχώρησης της Νορβηγίας, της Αυστρίας, της Φινλανδίας και της Σουηδίας.

Άρθρο 4

Η παρούσα απόφαση απευθύνεται στα κράτη μέλη.

Βρυξέλλες, 28 Δεκεμβρίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 303 της 31. 10. 1990, σ. 6.(2) ΕΕ αριθ. L 340 της 31. 12. 1993, σ. 35.
ΑΠΟΦΑΣΗ ΤΗΣ ΕΠΙΤΡΟΠΗΣ της 21ης Δεκεμβρίου 1994 σχετικά με συμπληρωματική χρηματοδοτική ενίσχυση της Κοινότητας για τη λειτουργία του κοινοτικού εργαστηρίου αναφοράς για ορισμένες ασθένειες ιχθύων, Statens Veterinaere Serumlaboratorium, Aarhus, Δανία (94/886/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 90/426/ΕΟΚ του Συμβουλίου της 26ης Ιουνίου 1990 σχετικά με ορισμένες δαπάνες στον κτηνιατρικό τομέα (1), όπως τροποποιήθηκε τελευταία από την απόφαση 94/370/ΕΚ (2), και ιδίως το άρθρο 28,

Εκτιμώντας:

ότι, σύμφωνα με τις διατάξεις του άρθρου 13 παράγραφος 1 της οδηγίας 93/53/ΕΚ του Συμβουλίου (3), το Statens Veterinaere Serumlaboratorium, Aarhus, Δανία ορίστηκε ως το εργαστήριο αναφοράς για ορισμένες ασθένειες ιχθύων που αναφέρονται στο παράρτημα Α της οδηγίας 91/67/ΕΟΚ του Συμβουλίου (4)-

ότι σύμφωνα με την απόφαση 94/31/ΕΚ (5), έχει ήδη καταβληθεί χρηματοδοτική ενίσχυση της Ευρωπαϊκής Κοινότητας στο Statens Veterinaere Serumlaboratorium, Aarhus, Δανία και έχει συναφθεί σύμβαση μεταξύ της Ευρωπαϊκής Κοινότητας και του εργαστηρίου για χρονικό διάστημα ενός έτους- ότι κρίνεται σκόπιμο να παραταθεί η εν λόγω σύμβαση γαι ένα έτος και να προβλεφθεί συμπληρωματική χρηματοδοτική ενίσχυση ώστε να επιτραπεί στο εργαστήριο αναφοράς να συνεχίσει τις αρμοδιότητες και τα καθήκοντα που έχουν καθοριστεί στο παράρτημα Γ της οδηγίας 93/53/ΕΟΚ-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

H Κοινότητα χορηγεί στο Statens Veterinaere Serumlaboratorium που ορίστηκε ως το κοινοτικό εργαστήριο αναφοράς στο άρθρο 13 παράγραφος 1 της οδηγίας 93/53/ΕΟΚ συμπληρωματική χρηματοδοτική ενίσχυση ανώτατου ποσού 100 000 Ecu.

Άρθρο 2

1. Για τους σκοπούς του άρθρου 1, η σύμβαση που αναφέρεται στην απόφαση 94/31/ΕΚ παρατείνεται για ένα έτος.

2. Ο γενικός διευθυντής της Γεωργίας εξουσιοδοτείται να υπογράψει τη συμπληρωματική πράξη της σύμβασης εκ μέρους της Επιτροπής της Ευρωπαϊκής Κοινότητας.

3. Η χρηματοδοτική ενίσχυση που προβλέπεται στο άρθρο 1 καταβάλλεται στο εργαστήριο αναφοράς σύμφωνα με τις λεπτομέρειες που προβλέπονται στη σύμβαση που αναφέρεται στην απόφαση 94/31/ΕΚ.

Άρθρο 3

H παρούσα απόφαση απευθύνεται στα κράτη μέλη.

Βρυξέλλες, 21 Δεκεμβρίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 224 της 18. 8. 1990, σ. 19.

(2) ΕΕ αριθ. L 168 της 2. 7. 1994, σ. 31.

(3) ΕΕ αριθ. L 175 της 19. 7. 1993, σ. 23.

(4) ΕΕ αριθ. L 46 της 19. 2. 1991, σ. 1.

(5) ΕΕ αριθ. L 20 της 25. 1. 1994, σ. 25.